Opdateret 15. januar 10.24. Den 76-årige er fundet død. Politiet i Thisted efterlyser en 76-årig mand. Han er sidst set mandag den 6. januar klokken 18 ved sin bopæl på Rosenlundgade i Thisted. Politiet har ledt efter ham siden den 7. januar. Der er formentligt ingen personer, der har hørt fra ham siden, oplyser lokalpolitiet i Thisted. Derfor frygter politiet nu, at der kan være sket ham noget. I Thisted er han kendt for at samle flasker, og han plejer at færdes en del på havneområdet, fortæller politiet. Hvis du har oplysninger til sagen, kan du kontakte politiet på 114.

Opsummering:
Lokalpolitiet i Thisted efterlyser en 76-årig mand. Han er ikke set siden den 6. januar.